Турция е бил представителен в сравнение с общия обем на продажбите за износ за Съюза, т.е. дали общият обем на тези продажби на вътрешния пазар е представлявал поне 5 % от общия обем на продажбите за износ на разглеждания продукт за Съюза. Въз основа на това бе установено, че продажбите на вътрешния пазар в държавата аналог са представителни.
 (69)
 Беше разгледано също така дали продажбите на вътрешния пазар на сходния продукт могат да се считат за извършени при обичайни търговски условия съгласно член 2, параграф 4 от основния регламент. Това бе направено, като бе определен делът на рентабилните продажби на вътрешния пазар на независими клиенти през разследвания период в рамките на преразглеждането. Бе установено, че продажбите на вътрешния пазар на един от производителите са извършвани при обичайни търговски условия, а рентабилността на продажбите на втория производител не бе установена поради липсата на подробни счетоводни данни за разходите.
 (70)
 Нормалната стойност за втория производител не беше конструирана в съответствие с член 2, параграф 3 от основния регламент поради липсата на подробни счетоводни данни за разходите.
 (71)
 Нормалната стойност бе съответно определена въз основа на действителната цена на първия производител на вътрешния пазар, изчислена като среднопретеглена цена на рентабилните продажби на вътрешния пазар през разследвания период в рамките на преразглеждането.
 (72)
 Един китайски производител заяви, че надеждно изчисление на нормалната стойност не може да се направи въз основа на продажбите на вътрешния пазар, осъществени от един-единствен турски производител. Освен това същият китайски производител изтъкна, че поверителният характер на търговските данни на турския производител не позволява да се оцени или обоснове полученият дъмпингов марж.
 (73)
 Използването на данни от един-единствен производител в държавата аналог е в съответствие със съдебната практика на Съда на Европейския съюз, съгласно която тези цени могат да се използват, ако са следствие от реална конкуренция на вътрешния пазар. Както е посочено в съображения 68 и 69 по-горе, съществуват няколко турски местни производители, а Турция е и вносител на алуминиево фолио. Поради това Комисията счита, че цените на турския пазар са следствие от реална конкуренция и нищо не сочи, че нормалната стойност не може да бъде определена въз основа на цените на един-единствен производител. Що се отнася до търговските данни, Комисията е длъжна да защитава поверителността на предоставените от страните данни, поради което не може да разкрие на китайския производител чувствителна търговска информация относно турския производител. Поради това твърденията на упоменатия износител от КНР се отхвърлят.
 2.2. Определяне на експортната цена
 (74)
 Експортната цена бе установена в съответствие с член 2, параграф 8 от основния регламент въз основа на действително платените или дължимите експортни цени към първите независими клиенти.
 (75)
 Един китайски производител изтъкна, че неговата ставка на възстановяване на ДДС е изчислена неправилно. Изчислението беше съответно изменено и Комисията повторно съобщи преработените констатации на съответния производител.
 2.3. Сравнение
 (76)
 Нормалната стойност и експортната цена на съдействащия производител износител бяха сравнени на база франко завода. За да се гарантира обективно сравнение между нормалната стойност и експортната цена, разликите, които засягат цените и тяхната сравнимост, бяха надлежно отчетени под формата на